વિષ  ભરીને  વિષધર  સૂતો  ચંડકોશીયા   નામે મહા ભયંકર એ મારગમાં વિચરે મહાવીર સ્વામી  જાજો મા  પ્રભુ પંથ વિકટ છે ઝેરભર્યો એક નાગ નિકટ છે  હાથ જોડીને વિનવે વીરને  લોક બધાં ભય પામી મહા ભયંકર એ મારગમાં વિચરે મહાવીર સ્વામી  આવી ગંધ  જ્યાં માનવ કેરી ડંખ  દીધો ત્યાં  થઈને  વેરી  હિંસા અને અહિંસા વચ્ચે  લડાઈ  ભીષણ જામી મહા ભયંકર એ મારગમાં વિચરે મહાવીર સ્વામી  દૂધ વહ્યું  જ્યાં પ્રભુને ચરણે ચંડકોશીયો  આવ્યો  શરણે  કૈંક સમજ તું  કૈંક સમજ એમ કહે કરુણા આણી મહા ભયંકર એ મારગમાં વિચરે મહાવીર સ્વામી  વેરથી વેર શમે નહિ જગમાં પ્રેમથી  પ્રેમ  વધે  જીવનમાં  પ્રેમધર્મનો પરિચય પામી  નાગ રહ્યો  શિર નામી મહા ભયંકર એ મારગમાં વિચરે મહાવીર સ્વામી ગીત-સંગીત-સ્વરઃ શાંતિલાલ બી. શાહ (૧૯૫૧) ક્લીક કરો અને સાંભળોઃ